ako zabezpečiť výstroj?
na začiatok stačia bežné kraso korčule alebo „kanady“, špeciálne kraso korčule treba iba v prípade, že sa rozhodnete pokračovať vo výcviku. klub prenajíma kraso korčule riedell pre začiatočníkov vo veľkostiach 25-31. nákup špeciálnej výstroje treba konzultovať s trénerom.
klub organizuje školu korčuľovania pre deti od 3-4 rokov, s možnosťou postupu do pretekárskeho družstva. individuálne je možné zabezpečiť aj tréningy pre dospelých – kontaktujte hlavnú trénerku (kontakt nájdete tu).
okrem tréningov na ľade je pre pretekárov zabezpečená aj pohybová príprava v telocvični. pretekári sa počas zimnej sezóny zúčastňujú pretekov slovenského pohára aj medzinárodných pretekov. organizujeme aj vystúpenia pre verejnosť.
po skončení sezóny tréningy pokračujú letnou prípravou a sústredeniami na ľade.